এদিন রাতে ঘটনাস্থলে যান কলকাতা বিশ্ববিদ্যালয়ের উপাচার্য সুগত মারজিত। সেখানে বালিগঞ্জ সায়েন্স কলেজের অধ্যাপক-অধ্যাপিকাদের সঙ্গে কথা বলেন তিনি। তারপরই আজ, মঙ্গলবার বালিগঞ্জ সায়েন্স কলেজে পঠনপাঠন বন্ধ রাখার সিদ্ধান্ত নেন তিনি। উপাচার্য বলেন, ‘‘মঙ্গলবার সমস্ত ক্লাস বন্ধ থাকবে। তবে অধ্যাপক-অধ্যাপিকারা আসবেন। আমি নিজে সকাল সাড়ে ৯টার মধ্যে চলে আসব। কী কী ক্ষতি হয়েছে তা দেখা হবে।’’